I 1929 modtog Thomas Mann [[nobelprisen i litteratur]]. I perioden mellem de to verdenskrige begyndte Thomas Mann at advare mod den omsiggribende [[fascisme]], indtil nazisterne tvang ham til at forlade Tyskland. Han slog sig ned i USA i 1940, hvor han blev professor ved [[Princeton-universitetet]]. Thomas Mann blev frataget sin titel som æresdoktor ved [[Rheinische Friedrich-Wilhelms-Universität Bonn|Bonns Universitet]] som følge af, at han havde forladt det nazistiske Tyskland. Senere slog han sig ned i Californien sammen med flere andre udviste tyske kunstnere. I den periode skrev Mann to store romaner: den bibelske historie om ''[[Josef og hans brødre]]'' og ''[[Doktor Faustus]]'' (1947), legenden om Faust, som solgte sin sjæl til djævelen. Han vendte efter krigen tilbage til Europa og slog sig ned i [[Zürich]], Schweiz, hvor han døde den 12. august 1955.
Titler Religion Samfund Videnskab Foreninger Organisationer Uddannelsesinstitutioner Universiteter